Nyggja VLOC-skipið, Sea Victoria, hevur eina bløðruskipan undir botninum. Nýggja“ Very Large Ore Carrier (VLOC-skip), Sea Victoria, er komið til Ponta da Madeira Maritime Terminal í brasilska Sao Luis at taka fyrstu lastina av jarnmálmi. Skipið er fyrsta VLOC-skipið í heiminum, sum er útgjørt við luftbløðrum undir skrokkinum. Luftbløðruskipanina hevur bretska fyritøkan, Silverstream Technologies, veitt, og í henni eru 10 kompressarar, sum pumpa luft niður til 20 dýsuskipanir undir botninum á skipinum. Endamálið er at minka mótstøðuna í sjónum hjá 340 metrar langa og 324.268 dwt stóra skipinum, og sostatt minka um brennievnisnýtsluna. Roknað verður við at spara millum 5 og 8 prosent. Á eini mynd niðanfyri sæst, tá dýsuskipanirnar vera settar í. Kelda og myndir: Yiu Lian Dockyards/Maritimedanmark